क्लोज फ्रेंड ने दी हेल्थ अपडेट, डॉक्टर की सलाह के खिलाफ जाकर अमिताभ ने की थी एड की शूटिंग
Bollywood Actor Amitabh Bachchan Health Latest Update - हैदराबाद में ‘प्रोजेक्ट के’  के सेट पर घायल होने के बाद से ही अमिताभ बच्चन बेड रेस्ट पर हैं। हाल ही में उनके एक क्लोज फ्रेंड ने मीडिया को उनकी हेल्थ अपडेट दी है
हैदराबाद में ‘प्रोजेक्ट के’ के सेट पर घायल होने के बाद से ही अमिताभ बच्चन बेड रेस्ट पर हैं। हाल ही में उनके एक क्लोज फ्रेंड ने मीडिया को उनकी हेल्थ अपडेट दी है। उन्होंने बताया कि करीब एक हफ्ते पहले डॉक्टर की सलाह के खिलाफ जाकर अमिताभ बच्चन ने एक एड शूट किया था। इस दौरान अमिताभ चोट लगने के बाद पहली बार शूटिंग के लिए घर से बाहर निकले थे।
अमिताभ ने शूट का कमिटमेंट दे दिया था- क्लोज फ्रेंड 
चोट के बाद अमिताभ को कंप्लीट रेस्ट करने की सलाह दी गई थी। इटाइम्स की रिपोर्ट के मुताबिक अमिताभ बच्चन ने एड शूट करने का कमिटमेंट दिया था। लेकिन, शूट में देरी होने की वजह से अमिताभ ने रिकवरी न होने के बावजूद भी शूटिंग की।
बीते दिन अमिताभ बच्चन को हैदराबाद में फिल्म ‘प्रोजेक्ट के’ के सेट पर शूटिंग के दौरान चोट लग गई थी। उनकी पसली टूट गई थी और मसल में भी टियर आया था।
अमिताभ की रिकवरी काफी स्लो है- क्लोज फ्रेंड 
रिपोर्ट के मुताबिक उनके क्लोज फ्रेंड ने बताया कि अमिताभ बच्चन जल्द से जल्द ठीक होना चाहते हैं लेकिन उनकी रिकवरी प्रोसेस काफी स्लो है। ऐसे में उन्हें ज्यादा मूवमेंट और रिस्क लेने से बचना चाहिए। उन्होंने बताया- जहां तक रेगुलर शूटिंग शुरू करने की बाद है तो उसमें अभी थोड़ा वक्त लगेगा।
हैदराबाद में एक्शन सीन की शूटिंग के दौरान उनकी पसिलयों में चोट आई थी। उन्होंने अपने ब्लॉग के जरिए ये जानकारी दी थी।
अमिताभ ने जलसा से फैंस को किया था ग्रीट 
कुछ दिनों पहले अमिताभ बच्चन ने होममेड स्लिंग बैग पहने हुए जलसा से अपने फैंस को ग्रीट करते हुए फोटोज शेयर की थीं। उन्होंने अपने ब्लॉग में लिखा था कि चोट गहरी है, लेकिन जल्द लौटूंगा। जख्म धीरे-धीरे भर रहा है, चोट गहरी है, उम्मीद है कि आज बोर्ड चढ़कर गेट तक जाऊंगा, उनसे मिलूंगा, उन्हें देखूंगा जो मुझसे इतना प्यार करते हैं।
मेरे शुभचिंतकों की जिंदगी ही मेरी जिंदगी हैं, वो हैं इसलिए मैं हूं।
ब्लॉग के जरिए बताया- पसली टूटी, मसल में भी आया टियर 
अमिताभ बच्चन ने अपने ब्लॉग के जरिए लोगों को इस हादसे की जानकारी दी थी। उन्होंने लिखा- मैं हैदराबाद में अपनी फिल्म ‘प्रोजेक्ट के’ की शूटिंग कर रहा था। सेट पर एक्शन सीन के दौरान एक हादसा हुआ। मेरी रिब कार्टिलेज टूट गई। मेरी राइट रिब केज की मसल में टियर भी है। शूट कैंसिल की, डॉक्टर ने सीटी स्कैन भी किया। हैदराबाद में हुए इलाज के बाद मैं मुंबई आ गया हूं।
दर्द इतना की सांस लेना भी मुश्किल- अमिताभ
डॉक्टर ने स्ट्रैपिंग की है और आराम करने को कहा है। हां, ये काफी दर्दनाक है। अभी तो सांस लेना तक मुश्किल है। हिलने-डुलने में दर्द है। डॉक्टर ने कहा है कि राहत मिलने में कुछ हफ्तों का समय लग जाएगा। दर्द के लिए मुझे दवाइयां भी दी हैं।
फिलहाल, फिल्म का काम रोकना पड़ेगा। ठीक होने के बाद ही सेट पर वापस आऊंगा। मैं जलसा में ही आराम कर रहा हूं और रोज मरा के जरूरी कामों के लिए ही बिस्तर से उठता हूं।